मेरिट में आई छात्रा को दी स्कूटी, प्रतिभाएं सम्मानित
भास्कर संवाददाता | रियांबड़ी
बीएसआरसैकंडरी स्कूल लाडवा में 10वीं कक्षा के विद्यार्थियों का आशीर्वाद समारोह आयोजित हुआ। इस मौके पर मुख्य अतिथि सत्संग आश्रम लाडवा के दाता साहेब ने विद्यार्थियों को सफलता प्राप्ति के लिए कड़ी मेहनत करने की सीख दी। इस मौके पर आयोजित सांस्कृतिक कार्यक्रम में विद्यार्थियों ने शानदार प्रस्तुतियां दी। कार्यक्रम में आए जिला गौशाला संघ के जिलाध्यक्ष ने प्रतिभावान विद्यार्थियों को सिल्वर मैडल प्रदान किए। इस दौरान कार्यक्रम में सभी अतिथियों ने सत्र 2015-2016 में मेरिट में आई विद्यालय की छात्रा अनिता के मेरिट में आने पर उसे स्कूटी प्रशस्ति प्रदान कर पुरस्कृत किया। निदेशक रज्जाक मोहम्मद ने कहा कि अनिता ने कड़ी मेहनत लगन से पढ़ाई कर मेरिट में स्थान बनाकर विद्यालय का नाम रोशन किया है। कार्यक्रम में मेड़ास सरपंच प्रतिनिधि कुलदीप वैष्णव, प्रधानाध्यापक सीडी तगाला, निदेशक इकबाल मुहम्मद, भामाशाह सफी मोहम्मद चौहान, रियांबड़ी ग्राम विकास समिति अध्यक्ष अन्नाराम पंवार संतोष शिक्षण संस्थान के निदेशक जगदीश रुणवाल ने भी संबोधित किया। लीलिया सरपंच रामकिशोर कड़वासड़ा, रियां उप सरपंच कालू खान, हाजी अनवर खान, निजी शिक्षण संगठन मेड़ता अध्यक्ष डीडी चारण, भाटी शिक्षण संस्थान निदेशक सुखदेव भाटी श्यामलाल बिडियासर मौजूद रहे।
गोटन| राजकीयआदर्श उप्रावि में सोमवार को कक्षा 8वीं के विद्यार्थियों का आशीर्वाद समारोह का आयोजन किया गया। इस अवसर पर संस्था प्रधान रघुवीर प्रसाद वैष्णव ने शिक्षा का महत्व बताया। संतोष रावल ने भी संबोधित किया। रामेश्वरलाल, तुलसीराम सहित अन्य अध्यापक उपस्थित थे। सांगवों की ढाणी के राउप्रावि में अध्यापक सुन्दरलाल रेगर, रामलाल मातवा की अध्यक्षता में अभिनंदन समारोह हुआ।
hin_Deva mar_Deva hin_Deva hin_Deva